 «Өндірістегі 10 күн» акциясы аясында «Сарқан политехникалық колледжі» МКҚК іс-шаралар кешенін өткізудің қортынды  есебі.

КӘСІПОРЫН ЖӘНЕ КОЛЛЕДЖ: БОЛАШАҚҚА БІРГЕ ҚАДАМ!
2026 жылдың 14 қыркүйегінде, «Сарқан политехникалық колледжі» МКҚК базасында «ӨНДІРІСТЕГІ 10 КҮН» акциясы аясында 1-күн «Кәсіпорын – колледж» серіктестігі күніне арналған маңызды іс-шара өтті.
Колледждің мәжіліс залында бас қосқан әкімшілік, өндірістік оқыту шеберлері, студенттер және біздің басты әлеуметтік серіктестеріміз болашақ мамандарды даярлаудың өзекті мәселелерін талқылады.
Іс-шараға арнайы қатысқан құрметті қонақтарымыз бен серіктестеріміз:
Рахметов Рахат Абильмажинович – ШЖҚ МҚК «Сарқан Жылу» директоры;
Орумбаев Санат Тлеужанович – «ТАТЭК» АҚ Сарқан АЭЖТ директоры;
Тайлаков Алибек Жаназанович – «Тайлаков А.Ж.» ЖК басшысы;
Болат Бекарыс Ақылжанұлы – «Мансап және жұмыспен қамту» орталығының басшысы;
Бұл кездесудің негізгі мақсаты – колледж бен өндіріс орындары арасындағы серіктестікті жаңа деңгейге көтеріп, нақты бағыттарды айқындау болды.
Кездесу барысында келесідей маңызды міндеттер шешілді:
-Екіжақты ынтымақтастық туралы меморандумдарға қол қойылды;
-Дуальды оқыту жүйесі бойынша маңызды келісімдер жасалды;
-Студенттерді өндірістік практикаға қабылдау және жұмысқа орналастыру мүмкіндіктері қаралды;
-Кәсіпорындардағы бос жұмыс орындары мен кадрлық қажеттіліктер зерделенді;
-Тәжірибелі мамандарды студенттерге тәлімгер ретінде бекіту мәселесі пысықталды;
-Алдағы уақытқа арналған бірлескен жұмыс жоспары әзірленіп, тұрақты серіктестер базасы бекітілді.
Сапалы білім мен шынайы өндірістік тәжірибені ұштастыру – болашақ кәсіби мамандардың кепілі! Бізбен бірге серіктес болған барлық кәсіпорын басшыларына алғыс білдіреміз!
Нәтижесі:«Колледж – кәсіпорын серіктестері» базасы қалыптастырылды.
Меморандумдар мен келісімшарттар пакеті: Базаға енген жаңа кәсіпорындармен дуальды оқыту немесе өндірістік тәжірибе туралы екіжақты келісімшарттарды бекіту процесі басталды. Колледжіміз бен аймақтағы жетекші өндіріс орындары арасындағы байланыс нығайды.
Бұл база студенттерімізге не береді?
Тұрақты әрі сапалы өндірістік тәжірибе алаңдары;
Заманауи құрал-жабдықтармен тікелей жұмыс істеу мүмкіндігі;
Түлектерімізді 100% жұмыспен қамтуға тікелей жолдама.
Cілтеме:( https://www.instagram.com/reel/DdVw910I6ER  )

2-күн  ӨНДІРІС ПЕН БІЛІМ АҚПАРАТТЫҚ ЫҚПАЛДАСТЫҒЫ: «ӨНДІРІСТЕГІ 10 КҮН» АКЦИЯСЫ
15 қыркүйек күні «Сарқан политехникалық колледжі» МКҚК-да «Электр жабдықтары (түрлері және салалары бойынша)» мамандығы бойынша маңызды іс-шара өтті.
«ӨНДІРІСТЕГІ 10 КҮН» республикалық акциясы аясында өндірістік оқыту шебері Д.М. Джисабеков біздің сенімді әлеуметтік серіктесіміз — «Тамерлан» ЖШС-нің (Сарқан ГЭС-2) өндірістік базасына арнайы барып, кәсіпорынның тыныс-тіршілігімен танысты.
 Іс-шараның негізгі мақсаты: Жұмыс берушілердің қазіргі нарықтағы нақты сұраныстары мен талаптарын анықтау.
 Бұл мақсатқа жету үшін келесі әдістер қолданылды:
 1.Кәсіпорын жұмысымен тікелей танысу;
 2.Басшылық құраммен кездесу;
 3.HR мамандарымен сұхбат жүргізу;
 4.Сауалнама алу және кадр қажеттілігіне талдау жасау.
 Зерттеу барысында анықталған басты бағыттар:
 1.Қазіргі уақытта қандай мамандарға сұраныс жоғары?
 2.Қандай кәсіби дағдылар (hard skills) ең маңызды?
 3.Түлектер бойында қандай дағдылар жетіспейді?
4. Өндірісте қандай заманауи технологиялар қолданылады?
 5.Жас маманның дайындық деңгейі қандай болуы керек?
Кездесу қорытындысы бойынша білім беру бағдарламасын жетілдіруге септігін тигізетін «Жұмыс берушінің талаптары» картасы әзірленді. Сапалы білім — сұранысқа ие маман атанудың кепілі!
«ЖҰМЫС БЕРУШІНІҢ ТАЛАПТАРЫ» КАРТАСЫ
(«Тамерлан» ЖШС / Сарқан ГЭС-2 өндірістік базасының сұранысы негізінде)
Кадрлық қажеттілік және сұраныс (Рейтинг)
Жоғары сұранысқа ие лауазымдар: Электр жабдықтарын жұмысқа баптау және жөндеу жөніндегі электр монтері, кезекші электрик, ГЭС автоматикасы мен релелік қорғаныс технигі.
Маман тапшылығы: Өндірістік процестерді автоматты басқару жүйелерін (АСУ ТП) түсінетін және жоғары вольтты жабдықтармен жұмыс істей алатын әмбебап жас мамандар.
 Кәсіби дағдыларға қойылатын талаптар:
Электр схемаларын оқу: Күрделі бір сызықты, принциптік және монтаждық электр схемаларын еркін оқу және талдау.
Қауіпсіздік техникасы (Ең басты талап): Электр қондырғыларын қауіпсіз пайдалану ережелерін (ПТЭ және ПТБ) терең білу, электр қауіпсіздігі бойынша кемінде III рұқсат тобын (группа допуска) алуға дайын болу.
Диагностика және өлшеу: Заманауи мультиметрлер, мегаомметрлер және осциллографтар көмегімен кабельдердің оқшауламасын тексеру, қысқа тұйықталу мен ақауларды дәл анықтау.
Коммутациялық жабдықтар: Вакуумдық ажыратқыштар, трансформаторлар және тарату құрылғыларына (КРУ, КТП) техникалық қызмет көрсету.
Түлектерде жиі байқалатын олқылықтар (Жетіспейтін дағдылар)
Тәжірибелік дағдының аздығы: Нақты кернеу астындағы жабдықтармен және өндірістік стендтермен жұмыс істеудегі сенімсіздік.
Автоматиканы түсінбеу: Заманауи релелік қорғаныс және автоматика (РЗА) жүйелерінің цифрлық микропроцессорлық блоктарымен жұмыс істей алмау.
Күйзеліске төзімділік : Апаттық немесе жедел жағдайларда жылдам әрі нақты шешім қабылдау дағдысының төмендігі.
Өндірістегі заманауи технологиялар (Колледжге бағдар)
Цифрлық қосалқы станциялар: Микропроцессорлық релелік қорғаныс жүйелері.
ГЭС-тегі процестерді компьютерлік монитор арқылы қашықтан бақылау және басқару бағдарламалары.
Жиіліктік түрлендіргіштер (Частотные преобразователи): Қозғалтқыштар мен сорғылардың жұмысын реттейтін заманауи интеллектуалды жетектер (приводтар).
 Жас маманның дайындық деңгейіне қойылатын критерийлер
Теориялық база: Электротехниканың теориялық негіздерін (ТОЭ) және өндірістік нұсқаулықтарды берік меңгеру.
Технологиялық икемділік: Жаңа цифрлық құрылғылар мен автоматтандырылған жүйелерді тез үйренуге деген ынта.
 Колледждің білім беру бағдарламасын жетілдіру бойынша ұсыныстар:
«Релелік қорғаныс және автоматика» пәніне дәстүрлі механикалық релелермен қатар, қазіргі ГЭС-терде қолданылатын микропроцессорлық қорғаныс блоктарын оқу сағаттарын қосу.
Студенттерді оқу зертханасында базалық интерфейсімен жұмыс істеуге баулу.
Әлеуметтік серіктес «Тамерлан» ЖШС мамандарын колледждің дипломдық жұмыстарын қорғау комиссиясына және демонстрациялық емтихандарға сарапшы ретінде тарту.
Сілтеме: https://www.instagram.com/reel/DdqIeZoorXb/?stkn=MW9xYzJoZzdhaHZvcw== 

3-күн Тәжірибе алмасу: Болашақ тігіншілердің кәсіби шыңға қадамы! 2026 жылдың 16 қыркүйегінде «Сарқан политехникалық колледжі» МКҚК «Арнайы тігінші» мамандығының өндірістік оқыту шебері Э.Е. Айдарханова Талдықорған қаласында іс-сапарда болып қайтты.Тәжірибе алмасу барысында шеберіміз Талдықорған қаласындағы танымал «Гаухар» ательесінің хас шебері Бақыт Қаболдановнаның нақты жұмыс орнымен және тыныс-тіршілігімен жақыннан танысты.Іс-сапардың басты мақсаты:Сән индустриясындағы заманауи маманның жұмыс орнындағы нақты кәсіби әрекеттерін, тігін өндірісіндегі жаңа технологияларды және қолданылатын озық әдіс-тәсілдерді жан-жақты зерделеу. Бұл кәсіби байланыс колледж студенттеріне нарық талабына сай, шынайы өндірісте қолданылатын ең өзекті дағдыларды үйретуге үлкен септігін тигізеді. Білім мен өндірісті ұштастырған мұндай шаралар болашақ «Арнайы тігінші» мамандарының бәсекеге қабілетті болып қалыптасуына жол ашады! 
Зерттеу бағыттары:
	Зерттеу объектісі
	Анықталатын ақпарат

	Жабдық
	Тігін машинасы «JACKF4», «JACK» торлау машинасы, «JACK  JK 805D-M 2-35» тігіп-шеттейтін машинасы.

	Бағдарлама
	JULIVI бағдарламасын қолданады

	Технология
	Цифрлық және бағдарламалық технологиялар (САПР)

	Операция
	Құрастыру және тігін жұмыстары (Негізгі процесс)

	Қауіпсіздік
	Еңбек қауіпсіздігі және техникалық қауіпсіздік талаптары (ҚТ)

	Құжат
	 Материалдық есепке алу құжаттары, Сапаны бақылау және қауіпсіздік құжаттары.


 Нәтижесі: Маманның кәсіби құзыреттер картасы
Мамандық: «Арнайы тігінші» (Сән индустриясы бағыты)
1. Базалық және кәсіби құзыреттер (Hard Skills)
 Технологиялық құзыреттілік
Жаңа технологияларды меңгеру: Қазіргі заманғы тігін жабдықтарымен, автоматтандырылған және компьютерленген машиналармен, озық ылғалды-жылумен өңдеу (ҮТӨ) құралдарымен жұмыс істей алу.
Конструкциялау және модельдеу
Пішім жасау және модельдеу: Тапсырыс берушінің дене бітіміне қарай лекало әзірлеу, пішу және модельдің күрделі элементтерін конструкциялай білу.
Cілтеме:( https://www.instagram.com/reel/DdiyX1SoEgP/?stkn=MXZlNmRqanRqd2pqMA== )

4-күн «Біз оқытамыз — өндіріс талап етеді»
2026 жылдың 17 қыркүйегінде «Сарқан политехникалық колледжі» МКҚК «Газбен қамтамасыз ету жабдықтары мен жүйлерін құрастыру және пайдалану» мамандығының  студенттері мен колледж әкімшілігінің әлеуметтік серіктесі — ЖК Кембаева С.К. арасында кездесу өтті. 
Кездесу барысында келесі мәселелер талқыланды:
-Студенттер қандай пәндерді оқиды;
-Қандай жабдық түрлері меңгеріледі;
-Болашақ мамандарға өндірісте қандай қасиеттер қажет.
Мұндай кездесулер білім мазмұны мен өндіріс талаптары арасындағы алшақтықты анықтауға және білім беру бағдарламаларын уақтылы жаңартуға мүмкіндік береді.
	Өндіріс талабы
	Білім бағдарламасында
	Gap

	Заманауи жабдық
	Бар
	Жоқ

	Цифрлық технология
	Бар
	Жеткілікті

	Өндірістік бағдарлама
	Бар
	Бар

	Қауіпсіздік стандарты
	Бар
	Жаңарту қажет емес



	Нәтижесі: Кәсіби дағдылардың GAP-картасы жасалынды.
Оқу процесі мен өндіріс талаптары арасындағы алшақтықтарды жою жөніндегі бірлескен ІС-ШАРАЛАРДЫҢ ЖОЛ КАРТАСЫ
Мамандық: «Газбен қамтамасыз ету жабдықтары мен жүйлерін құрастыру және пайдалану»
Мерзімі: 2026 – 2027 оқу жылы 
	№
	Іс-шара атауы
	Орындау мерзімі
	Жауапты тұлғалар
	Күтілетін нәтиже (Индикатор)

	1
	Нормативтік және цифрлық құжаттаманы жаңарту
	
	
	

	1.1
	Оқу бағдарламаларына ҚР қазіргі заманғы құрылыс нормалары мен газ қауіпсіздігі ережелерін (ҚНмЕ / СНиП) енгізу.
	Қазан 2026 ж.
	Колледж әкімшілігі, арнайы пән оқытушылары
	Білім беру бағдарламасы өндірістік стандарттарға сәйкестендіріледі.

	1.2
	ЖК Кембаева С.К. нысандарындағы нақты жұмыс істеп тұрған газ жүйелерінің цифрлық сызбаларын (AutoCAD/Компас-3D форматында) оқу кейсі ретінде сабаққа енгізу.
	Қараша 2026 ж.
	Арнайы пән оқытушылары, ЖК Кембаева С.К. мамандары
	Студенттер өндірістік сызбаларды қатесіз оқуды меңгереді.

	2
	Материалдық-техникалық базаны және практикалық дағдыларды дамыту
	
	
	

	2.1
	ЖК Кембаева С.К. кәсіпорынының жетекші мамандарының қатысуымен «Заманауи автоматтандырылған газ қазандықтары мен смарт-есептегіштер» тақырыбында шеберлік сыныбын (мастер-класс) ұйымдастыру.
	Желтоқсан 2026 ж.
	Өндірістік оқыту шеберлері, ЖК Кембаева С.К.
	Студенттер жаңа буын жабдықтарының құрылысымен және электронды жүйелерімен танысады.

	2.2
	Студенттердің өндірістік және диплом алдындағы практикасын ЖК Кембаева С.К. нысандарында тікелей монтаждау және техникалық қызмет көрсету бригадаларының құрамында өткізуін ұйымдастыру.
	График бойынша (2027 ж. көктем)
	Практика меңгерушісі, Кәсіпорын жетекшісі
	Студенттер нақты нысандарда заманауи құрал-жабдықтармен жұмыс істеп машықтанады.

	3
	Қауіпсіздік мәдениетін және тұлғалық қасиеттерді (Soft Skills) қалыптастыру
	
	
	

	3.1
	Газ шаруашылығындағы апаттық жағдайларды модельдеу және шұғыл шешім қабылдау бойынша бірлескен симуляциялық тренингтер өткізу.
	Ақпан 2027 ж.
	Арнайы пән оқытушылары, ТЖ және еңбек қауіпсіздігі жөніндегі инженер
	Төтенше жағдайларда абдырамай, қауіпсіздік ережелерін қатаң сақтау дағдысы бекиді.

	4
	Қорытынды бағалау және жұмысқа орналастыру
	
	
	

	4.1
	Түлектердің қорытынды аттестациялау (демонстрациялық емтихан) комиссиясының құрамына ЖК Кембаева С.К. өкілдерін тарту.
	Маусым 2027 ж.
	Колледж әкімшілігі
	Түлектердің білімі мен дағдыларына тәуелсіз, шынайы өндірістік баға беріледі.

	4.2
	Практика мен емтихан қорытындысы бойынша үздік нәтиже көрсеткен студенттерді ЖК Кембаева С.К. кәсіпорынына жұмысқа орналастыру мәселесін шешу.
	Шілде 2027 ж.
	Колледж әкімшілігі, ЖК Кембаева С.К.
	Колледж түлектерінің нақты жұмыспен қамтылу көрсеткіші артады.


Cілтеме:( https://www.instagram.com/reel/DdsxfKfTvJE/?stkn=YzVoeGVuZHVvaTRj )
Әлеуметтік серіктесімізге ашық диалог пен құнды ұсыныстары үшін алғыс білдіреміз!

5-күн  «Жаңа технология – жаңа дағды»
2026 жылдың 18 қыркүйегінде «Сарқан политехникалық колледжі» МКҚК базасында үлкен серпіліс әкелетін маңызды іс-шара өтті!
«ӨНДІРІСТЕГІ 10 КҮН» республикалық акциясы аясында «Жаңа технология – жаңа дағды» атты «Дәнекерлеу ісі» мамандығы бойынша «Жетысу Контактор» әлеуметтік серіктестер кәсіпорнында практикалық жұмыстар ұйымдастырылды. 
 Іс-шараның басты мақсаты:
Қазіргі таңда нағыз өндірісте қолданылып жатқан ең озық әрі заманауи технологияларды анықтау, оларды оқу үдерісіне енгізу және болашақ мамандардың кәсіби дағдыларын жаңа деңгейге көтеру.
Бұл шара студенттер мен өндіріс арасындағы алтын көпірге айналды. Заманауи дәнекерлеу аппараттары мен автоматтандырылған жүйелердің мүмкіндіктері талқыланып, қатысушылар нағыз тәжірибе алмасты.
Болашақ өзгерістерден қалмай, жаңа технологияларды игеру — уақыт талабы! 
Нәтижесі: «Оқу процесіне енгізілетін жаңа технологиялар тізімі».
Оқу процесіне енгізілетін жаңа технологиялар мен жабдықтар тізімі
(«Жетысу Контактор» ЖШС өндірістік тәжірибесі негізінде)
1. Заманауи дәнекерлеу технологиялары (Инновациялық әдістер):
Лазерлік дәнекерлеу технологиясы (Laser Welding): Қазіргі өндірістегі ең жоғары жылдамдық пен дәлдікті қамтамасыз ететін, деформациясыз жұмыс істейтін лазерлік дәнекерлеу аппараттарының жұмыс істеу принциптерін оқу бағдарламасына енгізу.
Импульстік дәнекерлеу (MIG/MAG Pulse): Металдың шашырауын азайтатын, жіктің сапасын арттыратын және жұқа металдармен жұмыс істеуге мүмкіндік беретін импульстік режимді меңгерту.
Аргонды-доғалы дәнекерлеудің цифрлық жүйелері (TIG AC/DC): Түсті металдар мен тоттанбайтын болатты жоғары деңгейде дәнекерлеуге арналған бағдарламаланатын аппараттармен жұмыс істеу.
2. Автоматтандыру және робототехника элементтері:
Дәнекерлеу роботтары мен манипуляторларын бағдарламалау: Кәсіпорындағы автоматтандырылған желілермен жұмыс істеу үшін студенттерге дәнекерлеу роботтарының (мысалы, KUKA, Fanuc немесе аналогтары) кодын жазу және басқару негіздерін үйрету.
Синергетикалық басқару жүйелері (Synergic Control): Ток күші мен сымның жылдамдығын автоматты түрде реттейтін интеллектуалды дәнекерлеу аппараттарын орнатуды (настройка) оқыту.
3. Еңбек қауіпсіздігі және заманауи қорғаныс құралдары:
Автоматты сүзгісі бар «Хамелеон» маскалары және тыныс алу жүйелері (PAPR): Жұмыс орнындағы қауіпсіздік мәдениетін жаңа деңгейге көтеру, заманауи желдеткіш маскалармен жұмыс істеу дағдысы.
Оқу үдерісіне енгізу механизмі (Ұсыныстар):
Арнайы пәндерді жаңарту: «Дәнекерлеу өндірісінің жабдықтары» және «Дәнекерлеу технологиясы» пәндерінің жұмыс жоспарына (Силлабус) лазерлік және роботты дәнекерлеу тарауларын қосу.
Бірлескен тақырыптық курстар: «Жетысу Контактор» мамандарының қатысуымен колледжде қысқа мерзімді шеберлік сабақтарын (мастер-кластар) өткізу.
Сілтеме:( https://www.instagram.com/reel/DdijRuaorPW/?stkn=MWZzcGFkYXc5bW16Ng== )

6-күн «Кәсіпорын маманы – сарапшы»
Сарқан политехникалық колледжінде маңызды кездесу!
2026 жылдың 21 қыркүйегінде «Сарқан политехникалық колледжі» МКҚК базасында «ӨНДІРІСТЕГІ 10 КҮН» республикалық акциясы аясында ерекше іс-шара өтті.
«Тамақтандыруды ұйымдастыру» мамандығының 1-курс студенттері үшін «Кәсіпорын маманы – сарапшы» жобасы аясында саланың тәжірибелі маманымен  кездесу ұйымдастырылды. 
Кездесудің басты сұрағы: «Болашақ маман жұмысқа келген бірінші күннен бастап нені білуі және нені істей алуы керек?»
Іс-шара барысында шақырылған сарапшылар арасында маңызды сауалнама жүргізілді. Онда келесі өзекті мәселелер талқыланды:
1️.Бүгінгі таңда маман үшін қандай дағды ең маңызды?
2️.Колледж түлектерінде көбіне қандай дағдылар жетіспейді?
3️.Қазіргі нарықта олар қандай технологияларды білмей жатады?
4️.Заманауи маман тағы қандай бағдарламаларды меңгеруі керек?
5️.Өндірістегі қандай жабдықтармен еркін жұмыс істей алуы қажет?
6️.Студенттерге колледжде қандай дағдыны міндетті түрде үйрету маңызды?
Бұл кездесу болашақ мамандардың кәсіби бағдарын айқындап, жұмыс берушілердің талабын түсінуге үлкен септігін тигізді. Студенттерімізге сәттілік тілейміз! Жігерлі де білікті мамандар — біздің болашағымыз!
Нәтижесі: жұмыс берушілердің сараптамалық қорытындысы.
Сараптамалық қорытынды: «Өндіріс талаптары және заманауи маман бейнесі»
«Тамақтандыруды ұйымдастыру» саласының шақырылған сарапшылары мен жұмыс берушілері арасында жүргізілген сауалнама нәтижесінде мынадай негізгі тұжырымдар мен ұсыныстар қалыптасты:
1. Кәсіби дағдылар мен құзыреттіліктер: 
Ең маңызды дағдылар: Жұмыс берушілер үшін бірінші орында — технологиялық карталармен дәл жұмыс істей алу, шикізатты үнемді жұмсау, санитарлық нормаларды  қатаң сақтау және командада жылдам жұмыс істеу дағдысы.
2. Технологиялар мен бағдарламалық қамтамасыз ету
Заманауи бағдарламалар: Қазіргі таңда қоғамдық тамақтандыру саласы цифрландырылған. Студенттер тек тамақ пісіруді емес, қойма мен есепті бақылайды.
Нарық трендтері: Түлектер тағамдарды вакуумда төмен температурада пісіру, шокты мұздату және молекулалық асхана элементтері сияқты жаңа технологиялардың жұмыс істеу принциптерінен хабардар болуы керек.
3. Техникалық жабдықтармен жұмыс
Студенттер өндіріске келген алғашқы күннен бастап заманауи пароконвектоматтармен, индукциялық плиталармен, вакууматорлармен және автоматты кескіш-турағыш өндірістік жабдықтармен еш қорықпай, еркін жұмыс істей алуы қажет. Жабдықтардың қауіпсіздік техникасын білу — басты талап.
Колледж әкімшілігі мен оқытушыларына ұсыныстар (Нәтиже):
Оқу бағдарламасына өзгеріс енгізу: Тәжірибелік сабақтарда цифрлық бағдарламаларды таныстыру сағаттарын қосу.
Пәнаралық байланыс: Студенттерге тек рецепт бойынша тамақ дайындауды емес, тағамның өзіндік құнын (себестоимость) есептеуді қатар үйрету.
Психологиялық дайындық: Оқу процесіне өндірістегі «қарбалас сәттерді» (час пик) имитациялайтын тренингтер енгізу арқылы студенттердің жылдамдығы мен стреске төзімділігін арттыру.
Сілтеме: https://www.instagram.com/reel/DdoMsWBo_IF/?stkn=MzlrYXRjM2R5cDF3

7-күн «Студент өндіріс көзімен»
2026 жылдың 22 қыркүйегінде «Сарқан политехникалық колледжі» МКҚК базасында маңызды іс-шара өтті!
 «ӨНДІРІСТЕГІ 10 КҮН» республикалық акциясы аясында 3-курс «Шаштараз өнері» мамандығының студенттерімен сұхбат жүргізілді. Бұл күн студенттеріміздің өндірістік тәжірибесі мен алған әсерлерін зерделеуге арналды.
Болашақ мамандарға қойылған маңызды сауалдар:
 Колледжде алған білім өндірісте қаншалықты қажет?
•  Тәжірибе барысында қандай білім жеткіліксіз болды?
•  Қандай заманауи жабдықпен жұмыс істеу қиындық тудырды?
•  Қай пән өндірісте ең пайдалы деп есептейсің?
•  Тағы қандай жаңа технологияны қосымша меңгергің келеді?
• Колледжде қандай операцияларды көбірек үйрену қажет?
Сұхбат нәтижесі студенттердің кәсіби дағдыларын шыңдауға және оқу бағдарламасын өндіріс талаптарына сай жетілдіруге үлкен септігін тигізеді!
Нәтижесі: «Студенттің өндірістік тәжірибесі» аналитикалық есебі дайындалды.
Кәсіби даярлықтың күшті тұстарын және білім беру процесінде көбірек көңіл бөлуді қажет ететін мәселелерді анықтау мақсатында студенттерден кері байланыс алу.
	№
	Талданатын сұрақ
	Студенттердің негізгі жауаптары
	Студенттер саны
	%

	1
	Колледжде алған білімнің қажеттілігі
	Қажет
	20
	100

	2
	Қандай білім жеткіліксіз
	Білім жеткілікті
	20
	100

	3
	Қандай жабдықпен жұмыс істеу қиындық тудырады
	Қиындықтар туындаған жоқ
	20
	100

	4
	Ең пайдалы пән
	Өндірістік оқыту, арнайы пәндер
	20
	100

	5
	Қандай технологияны қосымша меңгергісі келеді
	Шаш өсіру (наращивание)
	20
	100

	6
	Қандай операцияны көбірек үйрену қажет
	Шаш қию, жылдамдықты арттыру
	10
	50



Қысқаша талдау
Сұхбат нәтижелері көрсеткендей, студенттердің 100%-ы колледжде алған білімдерін өндірісте жұмыс істеу үшін қажет деп санайды. Барлық респонденттер алған білімдерінің жеткілікті екенін және кәсіби жабдықтармен жұмыс істеу кезінде айтарлықтай қиындықтардың болмағанын атап өтті.
Студенттер тәжірибеден өту үшін ең пайдалы пәндер ретінде өндірістік оқыту мен арнайы пәндерді атады.
Сонымен қатар, барлық 20 студент шаш өсіру технологиясын қосымша меңгеруге қызығушылық танытты, бұл қазіргі заманғы шаштараз технологиялары бойынша практикалық дайындықты кеңейту қажеттілігін көрсетеді.
Студенттердің 50%-ы шаш қиюды қосымша пысықтау және оларды орындау жылдамдығын арттыру қажеттілігін атап өтті.
Қорытынды
Сұхбат нәтижелері студенттердің өндірістік тәжірибеге базалық кәсіби дайындық деңгейінің жеткілікті екенін көрсетеді. Колледжде алған білім мен практикалық дағдылар нақты жұмыс жағдайында сұранысқа ие.
Сонымен қатар, алдағы даму бағыттары анықталды: шаш өсіру технологиясын меңгеру, шаш қию техникасын жетілдіру және кәсіби операцияларды орындау жылдамдығын арттыру.
Ұсынымдар
Шаш қиюдың әртүрлі түрлерін практикалық тұрғыда пысықтауды жалғастыру;
Жұмыстарды шектеулі уақыт ішінде орындауға арналған тапсырмаларды енгізу;
Шаш өсіру технологиясын қосымша оқып-үйрену мүмкіндігін қарастыру;
Өндіріс талаптарын ескере отырып, студенттерді практикаға бағытталған даярлауды жалғастыру.


8-күн«Оқытушының өндірістегі 1 күні»
«ОҚЫТУШЫНЫҢ ӨНДІРІСТЕГІ 1 КҮНІ»
2026 жылдың 23 қыркүйекте, «Сарқан политехникалық колледжі» МКҚК-да «Ауылшаруашылығын механикаландыру» мамандығы бойынша ерекше іс-шара өтті!
«ӨНДІРІСТЕГІ 10 КҮН» республикалық акциясы аясында арнайы пән оқытушылары әлеуметтік серіктестеріміздің өндірістік базасына барып, нағыз еңбек көрінісінің ортасынан табылды.
Мақсат нақты: Оқытушылардың кәсіби білімін бүгінгі нарық пен қазіргі заманғы өндірістің талаптарына сай жетілдіру.
Бір күн ішінде оқытушымыз қандай жұмыс атқарды?
Өндірістегі жұмыс орындарын тікелей бақылады;
Күрделі өндірістік операцияларды зерттеді;
Ең жаңа технологиялық процестермен танысты;
Заманауи жаңа жабдықтарды іс жүзінде көрді;
Кәсіпорынның білікті мамандарымен иық тіресе бірге жұмыс істеді;
Өндірістік-техникалық құжаттамалардың жүргізілуін меңгерді.
Нәтиже қандай?
Бұл өнімді күннің қорытындысы бойынша оқытушылардың тағылымдамасы мен біліктілігін арттыру тақырыптарының арнайы картасы түзілді.
Теория мен практика тоғысқан жерде ғана нағыз мамандар шығады! 
ОҚЫТУШЫЛАРДЫҢ ТАҒЫЛЫМДАМАСЫ ПЕН БІЛІКТІЛІГІН АРТТЫРУ ТАҚЫРЫПТАРЫНЫҢ КАРТАСЫ
(«Ауыл шаруашылығын механикаландыру» мамандығы бойынша)
Заманауи ауыл шаруашылығы техникасы және цифрландыру (Smart Agriculture)
Ақылды ауыл шаруашылығы (Точное земледелие): Заманауи комбайндар мен тракторлардағы GPS/ГЛОНАСС навигациялық жүйелерін, автопилоттарды және егістікті параллельді жүргізу (parallel driving) технологияларын баптау.
Борттық компьютерлер мен электроника: Ауыл шаруашылығы техникасының борттық компьютерлерін программалау, жұмыс режимдерін (себу тереңдігі, жанармай шығыны, өнімділік) автоматты реттеу жүйелері.
Техникалық қызмет көрсету және инновациялық диагностика
Компьютерлік диагностика: Ауыр ауыл шаруашылығы техникаларының (мысалы, John Deere, Claas, Case немесе заманауи отандық/ТМД өнімдері) электронды жүйелеріндегі ақауларды диагностикалық сканерлер арқылы анықтау.
Гидравликалық және пневматикалық жүйелер: Қазіргі заманғы тракторлар мен тіркеме агрегаттардың күрделі жоғары қысымды гидравликалық жүйелеріне техникалық қызмет көрсету және жөндеу.
Техникалық қызмет көрсету (ТО-1, ТО-2, ТО-3) кестелерін және ақаулық актілерін (дефектный акт) цифрлық форматта толтыру.
Қосалқы бөлшектер логистикасы: Заманауи каталогтармен (электрондық бағдарламалармен) жұмыс істей отырып, қажетті бөлшектердің артикулдарын дәл анықтау және тапсырыс беру жүйесі.
Өндірістік қауіпсіздік және еңбекті қорғаудың жаңа стандарттары;
Жаңа қауіпсіздік хаттамалары: Ірі агрокешендер мен механикаландырылған отрядтардағы еңбек қауіпсіздігі, заманауи өртке қарсы және эко-стандарттарды оқу үдерісіне енгізу.
 Колледждегі оқу процесіне енгізу бойынша нәтижелі ұсыныстар:
Дипломдық жұмыстардың тақырыбын өзгерту: Студенттердің бітіру жұмыстарына ескірген техникалардың орнына, кәсіпорында қолданылып жатқан заманауи инновациялық агрегаттардың тиімділігін есептеу тақырыптарын беру.
Оқытушылардың қоржыны (Портфолио): Өндірісте зерттелген заманауи операциялар негізінде студенттерге арналған жаңа бейне-дәрістер мен қысқаша нұсқаулықтар (чек-листтер) топтамасын әзірлеу.

9-күн «Білім беру бағдарламасын жаңарту зертханасы»
БІЛІМ БЕРУ БАҒДАРЛАМАСЫН ЖАҢАРТУ ЗЕРТХАНАСЫ
(Мамандықтар бойынша модульдік мазмұнды жүйелеу матрицасы)
	Іс-әрекет бағыты
	Тамақтандыруды ұйымдастыру
	 Дәнекерлеу ісі
	 Электр жабдықтары
	Ауыл шаруашылығын механикаландыру

	ҚАЛДЫРУ (Өзекті база)
	 Классикалық асхана негіздері
Тағамдарды алғашқы аспаздық өңдеу ережелері
 Санитария және гигиена негіздері
	Доғалы және газбен дәнекерлеу негіздері
Металдардың қасиеттері мен материалтану Сызбаларды оқу
	Электротехниканың теориялық негіздері 
Электр схемаларын оқу ережелері
Токтан қорғану негіздері
	Іштен жану қозғалтқыштарының теориясы
 Сезгіш-жинағыш агрегаттардың механикалық базасы

	ӨЗГЕРТУ (Жаңарту қажет)
	 Технологиялық карталарды цифрлық форматқа көшіру
 Дәстүрлі пештерден пароконвектоматтармен жұмыс істеуге ауысу
	Механикалық реттеуді аппараттардың синергетикалық (автоматты) баптауына ауыстыру
	Механикалық релелерді зерттеуден микропроцессорлық қорғаныс блоктарына ауысу
	Дәстүрлі техникалық қызмет көрсету кестелерін цифрлық есепке алу жүйесімен алмастыру

	 ҚОСУ (Жаңа дағдылар)
	  (Вакуум) технологиясы
 Тағамның өзіндік құнын (калькуляция) есептеу
халықаралық стандарты
	 Лазерлік дәнекерлеу
(импульстік әдіс)
тренажерлері
Робототехника және манипуляторларды басқару
	 Компьютерлік мониторинг және 
 Жиіліктік түрлендіргіштер (интеллектуалды жетектер)
	Точное земледелие (GPS навигация, автопилоттар)
 Ауыл шаруашылығы агродрондарын басқару
 Электронды диагностикалық сканерлер

	 АЛЫП ТАСТАУ (Өзектілігін жойған)
	 Өндірісте қолданылмайтын ескі механикалық құрылғылармен жұмыс істеу сағаттары
 Қолмен есептелетін ескірген калькуляциялық журналдар
	 Нарықтан шығып қалған, трансформациялық тиімділігі төмен ескірген дәнекерлеу трансформаторларын пайдалану сағаттары
	Өндірістен толық шығарылған ескі механикалық және индукциялық релелерді жөндеу тараулары
	 Заманауи агрокешендерде мүлдем қолданылмайтын, өндірістен шыққан ескі кеңестік техникалардың конструкциясын егжей-тегжейлі оқу сағаттары



Түйінді қорытынды:
Бұл зертханалық кезең колледждің оқу жоспарларын заманауи «Жұмыс берушілердің сұранысына» бейімдеуге мүмкіндік береді.


10-күн «ӨНДІРІС → БІЛІМ» ҚОРЫТЫНДЫ ФОРУМЫ
«КӘСІПОРЫН – АТАМЕКЕН – КОЛЛЕДЖ» ҮШЖАҚТЫ ІС-ҚИМЫЛ ЖОСПАРЫ
Мақсаты: Форум қорытындылары (Gap-карта, ұсыныстар) негізінде білім беру бағдарламаларын жаңарту, өндіріс талаптарына сай білікті мамандар даярлау және үшжақты әлеуметтік серіктестікті нығайту.
Мерзімі: 2026–2027 оқу жылы
Базасы: «Сарқан политехникалық колледжі» МКҚК
 1-БӨЛІМ: Білім беру бағдарламаларын (БББ) жаңарту және Gap-картамен жұмыс   
	№
	Іс-шара атауы
	Жауапты орындаушылар
	Күтілетін нәтиже

	1.1
	Форумда анықталған кәсіби дағдылардың Gap-картасын (алшақтықтарды) талдау және кәсіптік стандарттарға сәйкестендіру.
	Колледж (Әдіскерлер), «Атамекен» КСП, Кәсіпорын жетекшілері
	Оқу бағдарламаларындағы өндіріске қажетсіз тақырыптар анықталып, қысқартылады.

	1.2
	«Шаштараз өнері», «Механизатор» және т.б. мамандықтар бойынша білім беру бағдарламаларына жұмыс берушілердің ұсыныстарын енгізу (жаңа технологиялар, заманауи құралдармен жұмыс).
	Колледж (Арнайы пән оқытушылары), Кәсіпорын сарапшылары
	Жаңартылған және жұмыс берушілермен келісілген жұмыс оқу жоспарлары .

	1.3
	Оқу жоспарына жаңа технологиялық модульдерді енгізу (мысалы: шаштараздар үшін Airtouch/кератин, механизаторлар үшін GPS-навигация/сандық агрономия).
	Колледж, Кәсіпорынның бас мамандары
	Студенттердің нарықта сұранысқа ие заманауи дағдыларды меңгеруі.


 2-БӨЛІМ: Студенттер мен оқытушылардың ұсыныстарын іске асыру (Практикалық блок)
	№
	Іс-шара атауы
	Жауапты орындаушылар
	Күтілетін нәтиже

	2.1
	Студенттердің ұсынысы бойынша: Өндірістік оқыту сабақтарында жылдамдық пен практикалық операциялар сағаттарын (әрлеу, күрделі жөндеу) көбейту.
	Колледж (Өндірістік оқыту шеберлері)
	Студенттердің өндіріске бейімделу уақытының қысқаруы.

	2.2
	Оқытушылардың ұсынысы бойынша: Колледждің материалдық-техникалық базасын (шеберханаларды) заманауи құрылғылармен жабдықтау алгоритмін жасау.
	Колледж әкімшілігі, «Атамекен» КСП (демеушілер тарту)
	Сапалы зертханалық жұмыстарға арналған құрал-жабдықтар тізімі (спецификация).

	2.3
	Оқытушылардың кәсіпорындар базасында тұрақты түрде тәжірибеден өтуін (стажировка) және тағылымдамадан өту кестесін бекіту.
	Кәсіпорын басшылығы, Колледж
	Оқытушылардың заманауи өндірістік трендтерден қалыс қалмауы.


 3-БӨЛІМ: Ұйымдастырушылық және институционалдық қолдау («Атамекен» рөлі)
	№
	Іс-шара атауы
	Жауапты орындаушылар
	Күтілетін нәтиже

	3.1
	Жаңартылған білім беру бағдарламаларын «Атамекен» ҰКП Тізіліміне (Реестр) енгізу және сараптамадан өткізу.
	«Атамекен» КСП, Колледж
	БББ заңды түрде тіркелуі және сапа белгісін алуы.

	3.2
	Акция барысында қалыптасқан «Колледж – кәсіпорын серіктестері» базасындағы мекемелермен үш жақты дуальды оқыту шарттарын бекіту.
	Колледж, Кәсіпорындар, «Атамекен» КСП
	Студенттерді кепілді жұмыс орнымен және тәжірибемен қамту.

	3.3
	Кәсіпорын өкілдерін колледждің Қорытынды аттестаттау (мемлекеттік емтихан) комиссиясына және демонстрациялық емтихандарға сарапшы ретінде тарту.
	Колледж, Кәсіпорындар
	Түлектердің кәсіби біліктілігін тәуелсіз әрі шынайы бағалау.


Директордың кәсіптік оқыту жұмысы жөніндегі орынбасары:                 Акыбаева Р.К.

